Referat af bestyrelsesmøde d. 14/4 2016.

1. **Giftfri haver**: Charlotte Valløe kommer på fællesgrunden torsdag d. 21/4 kl. 17-18 og hjælper med at se på sneglebekæmpelse. Det afklares endvidere her, om vi skal holde endnu et arrangement i forsommeren, hvor Charlotte sammen med interesserede haveejere fra Tørring tager en tur rundt i haverne og fortæller om giftfrie løsninger.
2. **Gl. boldbane:** udlejere har sagt ja til et års fornyelse af lejen og vil fremover gerne, at denne tages op for et år ad gangen (tidligere har beboerforeningen lejet for først en 10-årig og derefter 5-årig periode). Beboerforeningen har lagt ud for lejen for 2016, og bestyrelsen beder udvalget for gl. boldbane om et oplæg angående de konkrete planer for projektet – herunder hvorvidt det mener, at det er realistisk at arbejde videre med dette under hensyn til, at horisonten for leje fremover bliver etårig. Bestyrelsen beder om, at planerne er den i hænde senest uge 26. Udvalget sørger som aftalt på generalforsamlingen for græsslåning og evt. søgning af midler til projekter på boldbanen.
3. **Det nye fællesareal**: bestyrelsen bevilliger midler til dette i den udstrækning, at der her ud over er penge på kontoen til foreningens faste udgifter. Næste bestyrelsesmøde er d. 16/8 og bestyrelsen opfordrer fællesgrundudvalget til at lave et budget for ønsker for dette budgetår, som beboerforeningen bedes om støtte til.

Til arbejdet på fællesgrunden er brugt 3000 kr. af **landsbyprisen**. De resterende 2000 kr. bruges på **fællesspisning d. 20/5,** hvor alle inviteres til at deltage gratis.

1. **Opmaling af mindesten på Risbakke**: Skanderborg Museum, hvorunder denne seværdighed hører, bakker op om forslaget om genopmaling af den nu næsten ulæselige tekst, men mener, at det ligger uden for museets budget/ansvar, og foreslår at beboerforeningen selv sørger for opmaling. Anne kontakter nu Skanderborg kommune med et forslag om, at vi selv finder en person/maler til udførelsen af opgaven, og at kommunen så evt. donerer malingen.
2. **Øvrige arrangementer**: Der arbejdes på en vandring ad kirkestien fra Tulstrup Kirke en fredag eftermiddag fra kl. 16:30 med afslutning og fredagsbar på Grønnevej hos Anne og Christian. Dato følger.
3. **Kommende bestyrelsesmøder**: 2016: d. 16/8 og d. 17/11. 2017: d. 1/2

**Generalforsamling 2017: d. 7. marts**